wickkiey/tamil-wikipedia-chunked huggingface dataset:
# தஞ்சாவூர் சந்திப்பு தொடருந்து நிலையம்

## தொடருந்து சேவைகள்

### பயணிகள் தொடருந்து

- தஞ்சாவூர் - மயிலாடுதுறை பயணிகள் தொடருந்து
- தஞ்சாவூர் - மயிலாடுதுறை பயணிகள் தொடருந்து
- தஞ்சாவூர் - காரைக்கால் பயணிகள் தொடருந்து
- தஞ்சாவூர் - திருச்சிராப்பள்ளி பயணிகள் தொடருந்து
- தஞ்சாவூர் - திருச்சிராப்பள்ளி பயணிகள் தொடருந்து
- தஞ்சாவூர் - திருச்சிராப்பள்ளி பயணிகள் தொடருந்து
- தஞ்சாவூர் - திருச்சிராப்பள்ளி பயணிகள் தொடருந்து
- திருச்சிராப்பள்ளி - மன்னார்குடி பயணிகள் தொடருந்து
- திருச்சிராப்பள்ளி - மயிலாடுதுறை பயணிகள் தொடருந்து
- திருச்சிராப்பள்ளி - மயிலாடுதுறை பயணிகள் தொடருந்து
- திருச்சிராப்பள்ளி - காரைக்கால் பயணிகள் தொடருந்து
- திருச்சிராப்பள்ளி - நாகூர் பயணிகள் தொடருந்து
- மயிலாடுதுறை - திருநெல்வேலி பயணிகள் இணைப்பு தொடருந்து
# நெய்யாற்றிங்கரை

**நெய்யாற்றின்கரை** நகராட்சி, கேரளத்தில் உள்ள திருவனந்தபுரம் மாவட்டத்தில் உள்ளது. இது திருவனந்தபுரத்தில் இருந்து 20&nbsp;கிலோமீட்டர் தொலைவில் உள்ளது. இது நெய்யாற்றின் கரையில் அமைந்துள்ளதால், நெய்யாற்றின்கரை என்று அழைப்பர். மலையாளத்தில், ”ற்ற” என எழுதி, ”ட்ட” என உச்சரிப்பார்கள். எனவே, நெய்யாற்றின்கரையை நெய்யாட்டிங்கரா என்று உச்சரிப்பர். இது நெய்யாற்றின்கரை வட்டத்தின் தலைமையகமாக உள்ளது. திருவனந்தபுரம் பெருநகர்ப் பகுதியின் புறநகராக விளங்குகிறது. நெய்யாறு அகத்தியமலையில் இருந்து தொடங்குகிறது. இந்த நகரத்தை நெய்யாற்றின்கரை நகாராட்சியினர் ஆட்சி செய்கின்றனர்.
# நெய்யாற்றிங்கரை

## போக்குவரத்து

இங்கிருந்து திருவனந்தபுரத்திற்கு பேருந்துகள் இயக்கப்படுகின்றன. மேலும், குருவாயூர், திருச்சூர், கோழிக்கோடு, சாலக்குளத்துக்காவு, கொல்லம், எர்ணாகுளம், கன்னியாகுமரி ஆகிய ஊர்களுக்கும் பேருந்துகள் இயக்கப்படுகின்றன.  
இங்கிருந்து 25 கிலோமீட்டர் தொலைவில் திருவனந்தபுரம் பன்னாட்டு வானூர்தி நிலையம் அமைந்துள்ளது.  
இங்கு நெய்யாற்றின்கரை ரயில் நிலையம் அமைந்துள்ளது. இங்கிருந்து சென்னை, பெங்களூரு, மும்பை, கொல்கத்தா, மங்களூர், புனே ஆகிய நகரங்களுக்கு ரயில்கள் இயக்கப்படுகின்றன.
# நெடுமங்காடு

**நெடுமங்காடு** என்பது கேரளத்தில் உள்ள நகராட்சிகளில் ஒன்று ஆகும். இது திருவனந்தபுரம் மாவட்டத்தில் உள்ளது. திருவனந்தபுரம் பெருநகரப் பகுதியில் சேர்க்கப்பட்ட புறநகர்ப் பகுதிகளில் இதுவும் ஒன்று ஆகும். திருவனந்தபுரம் நகரில் இருந்து 20 கிலோமீட்டர் தொலைவில் உள்ளது. இது நெடுமங்காடு வட்டத்தின் தலைமையகமாக உள்ளது. இதை மலையாளத்தில் நெடுமங்ஙாடு என்று அழைப்பர்.
# நெடுமங்காடு

## போக்குவரத்து

கேரள அரசுப் பேருந்துகளின் மூலம் மற்ற ஊர்களுக்குச் செல்லலாம். நெடுமங்காட்டிலிருந்து நாகர்கோவிலுக்கு தமிழ்நாடு அரசுப் போக்குவரத்துக் கழகத்தால் பேருந்துகள் இயக்கப்படுகின்றன. தொடருந்து, வானூர்தி போன்றவற்றிற்கு திருவனந்தபுரம் செல்ல வேண்டும்.
# நெடுமங்காடு

## மேலும் பார்க்க

- திருவனந்தபுரம்
- கிளிமானூர்
- பரவூர்
- கொல்லம்
# வார்ப்புரு:Infobox rocket/stage

<noinclude>{|
|-</noinclude>
!
|-  
|-  
|-  
|-  
|-  
|-  
|-  
|-
! பொறிகள்
| }
|-
! உந்துகை
| }
|-  
|-  
|-  
|-
! எரிபொருள்
| }
|-<noinclude>
|}  
** உடன் பயன்படுத்துமாறு வடிவமைக்கப்பட்டுள்ளது. தனியாக பயன்படுத்துவதற்கல்ல**.
</noinclude>
# அங்காரா ஏவுகலங்கள்

**அங்காரா ஏவுகலங்கள்** (*Angara rocket family*) மாஸ்கோவிலிருந்து இயங்கும் குருனிச்சேவ் அரசு ஆய்வு மற்றும் தயாரிப்பு விண்வெளி மையத்தால் உருவாக்கப்படும் விண்வெளி-செலுத்து வாகனங்கள் ஆகும். இவ்வகை ஏவுகலங்கள் 3,800 இலிருந்து 24,500&nbsp;கிலோ வரையிலான தாங்குசுமையை பூமியின் தாழ் வட்டப்பாதையில் செலுத்த வல்லன. இவையும் சோயூசு-2 வேறுபாடுகளும் பல செயலிலுள்ள செலுத்துகை வாகனங்களுக்கு மாற்றாகத் திட்டமிடப்பட்டுள்ளன.  
இக்குடும்பத்தின் முதல் ஏவுகலம் **அங்காரா-1.2pp** சூலை 9, 2014 அன்று தனது சோதனையோட்டத்தை வெற்றிகரமாக நிகழ்த்தியது.
# வாசிம் மாவட்டம்

**வாசிம் மாவட்டம்** இந்திய மாநிலமான மகாராஷ்டிராவில் உள்ளது. இதன் தலைமையகம் வாசிம் நகரில் உள்ளது. இதன் பரப்பளவு 5,150&nbsp; சதுர கிலோமீட்டர் ஆகும்.
# வாசிம் மாவட்டம்

## ஆட்சிப் பிரிவுகள்

இந்த மாவட்டத்தை இரண்டு பிரிவுகளாகப் பிரித்துள்ளனர். அவை: வாசிம், மங்கருள்பூர். இந்த மாவட்டத்தை ஆறு வட்டங்களாகப் பிரித்துள்ளனர். அவை: மாலேகாவ், மானோரா, வாசிம், ரிசோடு, மங்கருள்பீர்.
:சட்டமன்றத் தொகுதிகள்:
சதுர கிலோமீட்டருக்குள் 244 பேர் என்ற அளவில் மக்கள் அடர்த்தி கணக்கிடப்பட்டுள்ளது. பால் விகிதத்தில், ஆயிரம் ஆண்களுக்கு ஈடாக, 926 பெண்கள் உள்ளனர். இங்கு வாழும் மக்களில் 81.7% பேர் கல்வியறிவு பெற்றுள்ளனர்.
# அமராவதி மாவட்டம்

**அமராவதி மாவட்டம்**, இந்திய மாநிலமான மகாராட்டிரத்தில் உள்ளது. இதன் தலைமையகம் அமராவதியில் உள்ளது.
# அமராவதி மாவட்டம்

## பொருளாதாரம்

இது வளர்ச்சியில் பின்தங்கிய மாவட்டங்களில் ஒன்று. மத்திய அரசின் வளர்ச்சி நிதியைப் பெறுகிறது.
இங்கு வெற்றிலை, ஆரஞ்சு, வாழை ஆகியவற்றைப் பயிரிடுகின்றனர்.
# அமராவதி மாவட்டம்

## மக்கள் தொகை

2011-ஆம் ஆண்டு மக்கள் தொகை கணக்கெடுப்பின் போது, 28,88,445 மக்கள் வாழ்ந்தனர்.  
சதுர கிலோமீட்டருக்குள் 240 பேர் என்ற அளவில் மக்கள் அடர்த்தி உள்ளது. பால் விகிதத்தில் ஆயிரம் ஆண்களுக்கு ஈடாக, 951 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வாழ்வோரில் 87.38% பேர் கல்வியறிவு பெற்றுள்ளனர்.
# அமராவதி மாவட்டம்

## போக்குவரத்து

இந்த மாவட்டத்தில் ரயில் போக்குவரத்து வசதி உள்ளது. பத்னேரா, அமராவதி ஆகியன உள்ளன. இங்கிருந்து 15 கிலோமீட்டர் தொலைவில் அமராவதி விமான நிலையம் அமைந்துள்ளது.
# உன் சமையலறையில்

**உன் சமையலறையில்** என்ற திரைப்படம் 2014 ஜூன் மாதம் வெளிவந்த தமிழ்த் திரைப்படமாகும். பிரகாஷ்ராஜ் தயாரிப்பில் வெளிவந்த இந்தப் படத்தை அவரே இயக்கியிருப்பதுடன், நடித்தும் இருக்கின்றார். இந்த திரைப்படம் ஆஷிக் அபு இயக்கத்தில், 2011ம் ஆண்டு **சால்ட் அன்ட் பெப்பர்** என்ற பெயரில் வெளிவந்த மலையாள திரைப்படத்தின் மறு ஆக்கம் ஆகும். உன் சமையலறையில் படமானது தமிழ், தெலுங்கு மற்றும் கன்னடம் மொழிகளில் வெளியிடப்பட்டுள்ளது. இப்படத்தில் பிரகாஷ்ராஜுக்குச் சோடியாக முதன்முதலாக நடிகை சினேகா நடித்துள்ளார்.
# உன் சமையலறையில்

## நடிகர்கள்

- பிரகாஷ் ராஜ்
- சினேகா
- ஊர்வசி
- டேசுஸ் அச் நவீன்
- சம்யுக்த ஹோர்நாத்
- பூர்ணா
- தம்பி ராமையா
- இளங்கோ குமரவேல்
- ஐசுவரியா
- வித்யுலேகா ராமன்
- மாண்டியா ரமேஷ்
- ஆச்யுத் குமார்
# உன் சமையலறையில்

## வெளியீடு

இப்படம் ஜூன் 6-ம் தேதி வெளியிடப்பட்டது. அத்துடன் இப்படம் தெலுங்கிலும், கன்னடத்திலும் வெளியாகிவுள்ளது என்பது குறிப்பிடத்தக்கது.
# போகாரோ மாவட்டம்

**போகோரா மாவட்டம்** இந்திய மாநிலமான ஜார்க்கண்டில் உள்ளது. இதன் தலைமையகம் போகாரோ ஸ்டீல் சிட்டியில் உள்ளது. இந்த மாவட்டத்தில் இருபது லட்சத்துக்கும் அதிகமான மக்கள் வாழ்கின்றனர். இங்குள்ள உருக்காலை, ஆசியாவிலேயே பெரியது. இங்கு இந்திய உருக்கு ஆணையம், இந்தியா நிலக்கரி நிறுவனம், எண்ணெய் மற்றும் இயற்கை எரிவாயுக் கழகம் ஆகியவற்றின் கிளைகள் அமைந்துள்ளன. இது 2883&nbsp; சதுர கிலோமீட்டர் பரப்பளவைக் கொண்டது.
# போகாரோ மாவட்டம்

## மக்கள் தொகை

2011-ஆம் ஆண்டு மக்கள் தொகை கணக்கெடுப்பின்போது, 2,062,330 மக்கள் வாழ்கின்றனர்.
சதுர கிலோமீட்டருக்குள் 716 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 916 பெண்கள் என்ற அளவில் பால் விகிதம் உள்ளது. இங்கு வாழ்வோரில் 73.48% பேர் கல்வியறிவு பெற்றுள்ளனர்.
# இராம் நாயக்

**இராம் நாயக்** (பிறப்பு: ஏப்ரல் 16, 1934) இந்திய அரசியல்வாதியும் உத்தரப் பிரதேச ஆளுநரும் ஆவார்.  
இராம்நாய்க் மகாராட்டிரத்தின் சாங்லி மாவட்டத்தில் அட்பாடியில் நடுத்தர தேசஸ்த் பிராமணர் குடும்பத்தில் பிறந்தார். மே 17, 1960இல் குந்தா நாயக்கை மணந்து இரு மகள்களுக்குத் தந்தையானார். இவரது மூத்த மகள் நிசிகந்தா நாயக் உயிரியலாளர் ஆவார்; இளைய மகள் விசாகா குல்கர்னி இவருக்கு தனிச்செயலராகப் பணியாற்றுகிறார்.  
பாரதிய ஜனதா கட்சியின் உறுப்பினரான இராம்நாய்க் 13ஆவது மக்களவையில் பங்கேற்றுள்ளார் (1999–2004). முந்தைய தேசிய சனநாயக கூட்டணி அரசில் எண்ணெய் மற்றும் இயற்கை எரிவளி அமைச்சராக பணிபுரிந்துள்ளார். 14ஆவது மக்களவையில் மும்பை வடக்கு மக்களவைத் தொகுதியில் இந்தி நடிகரும் இந்தியத் தேசியக் காங்கிரசின் வேட்பாளருமான கோவிந்தாவிடம் தோற்றார். இதனையடுத்து 2014ஆம் ஆண்டிற்கான மக்களவைத் தேர்தலில் போட்டியிடவில்லை.
# இராம் நாயக்

## பொறுப்பிலிருந்த பதவிகள்

- 1969-1977 - அமைப்புச் செயலாளர், பாரதீய ஜனசங்கம், மும்பை
- 1977-78 - பொதுச் செயலாளர், ஜனதா கட்சி, மும்பை
- 1978-1989 - உறுப்பினர், மகாராட்டிர சட்டப் பேரவை (3 முறை)
- 1979-1980 - தலைவர், ஜனதா கட்சி, மும்பை
- 1980-1986 - தலைவர், பாஜக, மும்பை
- 1986-1989 - துணைத் தலைவர், பாஜக, மகாராட்டிரம்
- 1989 - 9ஆவது மக்களவை உறுப்பினர்
- 1991 - 10ஆவது மக்களவை உறுப்பினர்
- 1999 - 13ஆவது மக்களவை உறுப்பினர்
- 1999-2004 - நடுவண் ஆய அமைச்சர், பாறைநெய் மற்றும் இயற்கை வளி
- 2004 முதல் - பாஜக அனைத்திந்திய ஒழுங்குக் குழுத் தலைவர்
# ஓம் பிரகாஷ் கோலி

**ஓம் பிரகாஷ் கோலி** குசராத்து ஆளுநரும் முன்னாள் மாநிலங்களவை உறுப்பினரும் ஆவார். 1999-2000 காலகட்டத்தில் பாரதிய ஜனதா கட்சியின் தில்லி மாநிலத் தலைவராக இருந்துள்ளார். 1994 முதல் 2000 வரை மாநிலங்களவை உறுப்பினராக இருந்துள்ளார். எழுத்தாளரான கோலி இந்தியில் மூன்று நூல்களை வெளியிட்டுள்ளார்: *இராஷ்டிரிய சுரக்சா கே மோர்ச்சே பர்*, *சிக்சா நிதி*, *பக்திகல் கே சந்தோன் கி சமாஜிக் சேத்னா* ஆகியவை.
# திருச்செங்கோடு கைலாசநாதர் கோயில்

**திருச்செங்கோடு கைலாசநாதர் கோயில்** திருச்செங்கோட்டில் அமைந்துள்ள சிவன் கோயிலாகும். இது திருஞானசம்பந்தரால் தேவாரம் பாடல்பெற்ற சிவத்தலமாகும். மூலவர் கைலாசநாதர் லிங்க வடிவிலுள்ளார். அம்மன் பெயர் ஏலவார் குழலம்மை. திருச்செங்கோடு அர்த்தநாரீசுவரர் கோயிலைச் சேர்ந்த ஐந்து துணைக்கோயில்களில் இதுவும் ஒன்று.
# திருச்செங்கோடு கைலாசநாதர் கோயில்

## அமைவிடம்

கைலாசநாதர் கோயில் தமிழ்நாட்டில், நாமக்கல் மாவட்டத்தின் திருச்செங்கோட்டில் அமைந்துள்ளது. இக்கோயில் ஈரோட்டிலிருந்து 20 கி.மீ. தொலைவிலும் சேலத்திலிருந்து 45 கி.மீ. தொலைவிலும் அமைந்துள்ளது.  
அஞ்சல் முகவரி: கைலாசநாதர் கோயில், திருச்செங்கோடு, நாமக்கல் மாவட்டம். அஞ்சல் குறியீட்டு எண்: 637211.
# திருச்செங்கோடு கைலாசநாதர் கோயில்

## போக்குவரத்து

ஈரோடு, சேலம், நாமக்கல் போன்ற நகரங்களிலிருந்து இக்கோயிலுக்குச் செல்ல பேருந்துவசதி உள்ளது. தொடருந்தில் பயணம் செய்ய விரும்புவோர் ஈரோடு சந்திப்பு சென்று அங்கிருந்து பேருந்து மூலம் திருச்செங்கோட்டை அடையலாம்.
# திருச்செங்கோடு கைலாசநாதர் கோயில்

## கோயில் அமைப்பு

இக்கோயில் நான்குபுறமும் 240 சதுரஅடி அளவுள்ள சதுர அமைப்புகொண்டுள்ளது. இங்குள்ள இராஜகோபுரம் ஐந்துநிலைகளும் 76 அடி உயரமும் உடையது. கோயிலுக்கு முன்புறம் உயரமான விளக்குத்தூணும் அதன் அருகே நாற்பது கால் மண்டபமும் ஊஞ்சல் மண்டபமும் உள்ளன. கைலாசநாதர் சன்னிதிக்கு இடதுபுறத்தில் அம்மன் ஏலவார் குழலம்மைக்குத் தனி சன்னிதி அமைந்துள்ளது. கைலாசநாதர் கோயிலுக்கும் அம்மன் சன்னிதிக்கும் நடுவில் சுப்பிரமணியருக்குத் தனி சன்னிதியுள்ளது.
# திருச்செங்கோடு கைலாசநாதர் கோயில்

## கோயில் அமைப்பு

### பெருமாள் திருவுருவம்

சைவக் கோயிலான இங்குள்ள சுப்பிரமணியர் சன்னிதி மண்டப் தூணொன்றில் ஆதிசேசனின் குடையின்கீழ் பள்ளிகொண்ட பெருமாளின் திருவுருவம் வடிக்கப்பட்டுள்ளது.
# திருச்செங்கோடு கைலாசநாதர் கோயில்

## கோயில் அமைப்பு

### நந்தி தேவர்

கைலாசநாதர் சன்னிதிக்கு முன்புறம் நந்திக்கென்று சிற்ப வேலைப்பாடுகளுடன் ஒரு சிறு தனிமண்டபமும் இந்த மண்டபத்தின் அருகில் வடபுறம் ’நந்தி கூபம்’ ஒன்றின் வழியாக கிணற்றுக்குச் செல்லும் படிகள் அமைக்கப்பட்டுள்ளன.
# திருச்செங்கோடு கைலாசநாதர் கோயில்

## கோயில் அமைப்பு

### பெருமாள் திருவுருவம்

சைவக் கோயிலான இங்குள்ள சுப்பிரமணியர் சன்னிதி மண்டத் தூணொன்றில் ஆதிசேசனின் குடையின்கீழ் பள்ளிகொண்ட பெருமாளின் திருவுருவம் வடிக்கப்பட்டுள்ளது.
# திருச்செங்கோடு கைலாசநாதர் கோயில்

## பாடல்

இக்கோயிலின் முதன்மைக் கடவுளான கைலாசநாதர் மீது திருஞானசம்பந்தர் ’திருக்கொடிமாடச் செங்குன்றூர் பதிகம்’ மற்றும் ’நீலகண்டப் பதிகம்’ பாடியுள்ளார். கொடிமாடச் செங்குன்றூர் என்ற பெயர் கொண்டிருந்த திருச்செங்கோட்டில் திருஞானசம்பந்தர் தன் அடியார்களுடன் தங்கியிருந்தபோது, அடியார்களை வாட்டிய கடுஞ்சுரத்திலிருந்து அவர்களைக் குணமடைவதற்காக பெருமானை வேண்டிப் பாடியது நீலகண்டப் பதிகம் என்பது மரபுவழி வரலாறாகும்.  
<poem>
”ஓங்கிய மூவிலைநற் சூல மொருகையன் சென்னி
தாங்கிய கங்கையோடு மதியஞ் சடைக்கணிந்து
கோங்கண பும்பொழில்சூழ் கொடிமாடச் செங்குன்றூர் வாய்ந்த
பாங்கென தாள்தொழுவார் வினையாய பற்றறுமே”
-திருஞானசம்பந்தர், திருக்கொடிமாடச் செங்குன்றூர் பதிகம்
</poem>
# திருச்செங்கோடு கைலாசநாதர் கோயில்

## ஆதாரங்கள்

- ARULMIGU ARTHANAREESWARAR TEMPLE – ANNADHANAM
- *திருச்செங்கோடு அருள்மிகு அர்த்தநாரீஸ்வரர்* திருத்தல வரலாறு, திருக்கோயில் வெளியீடு
# தேடுபொறிகளின் பட்டியல்

உலகளவிலான தேடுபொறிகளின் பட்டியலை கீழே காணவும். இவை வலை, படங்கள், வீடியோ, தரவுதளங்கள் என பலவற்றை தேடுகின்றன. தேடும் இடத்தை, பொருளை வைத்து தேடுபொறிகளை வகைப்படுத்தலாம்.
# தேடுபொறிகளின் பட்டியல்

## பொது

| பெயர் | மொழி |  |
| --- | --- | --- |
| பைடு | சீன மொழி, ஜப்பானிய மொழி |  |
| பிங் | பல மொழிகளில் |  |
| பிளெக்கோ | ஆங்கிலம் |  |
| டக்டக்கோ | ஆங்கிலம் |  |
| எக்சாலீடு | பல மொழிகளில் |  |
| கிகாபிளாஸ்ட் | ஆங்கிலம் |  |
| கூகுள் | பல மொழிகளில் |  |
| முனாக்ஸ் | பல மொழிகளில் |  |
| குவாண்ட் | பல மொழிகளில் |  |
| சோகோ | சீன மொழி |  |
| சோசோ.காம் | சீன மொழி |  |
| யாஹூ! | பல மொழிகளில் |  |
| யாண்டெக்ஸ் | பல மொழிகளில் |  |
| யூடாவோ | சீன மொழி | } |
# பூவேலி

***பூவேலி*** 1998-ம் ஆண்டு இயக்குநர் செல்வாவின் இயக்கத்தில் வெளிவந்த இந்தியத் தமிழ்த் திரைப்படமாகும். கார்த்திக், அப்பாஸ், கௌசல்யா, ஹீரா மற்றும் பலர் நடித்துத் திரைக்கு வந்த இத்திரைப்படத்திற்கு இசையமைப்பாளர் பரத்வாஜ் இசையமைத்திருந்தார். இத்திரைப்படத்தின் பாடல்களை வைரமுத்து எழுதியிருந்தார்.
# பூவேலி

## கதைச் சுருக்கம்

இப்படத்தின் முன்னணி கதாபாத்திரங்கள் ஒவ்வொருவரும் காதலை வெவ்வேறு கோணத்தில் பார்க்கின்றனர். கண்டிப்பாகக் காதலித்த பிறகுதான் திருமணம் செய்ய கொள்ள வேண்டும் என கௌசல்யா நினைக்கிறார். ஆனால், ஹீராவோ திருமணத்திற்குப் பிறகு தான் காதலிக்க வேண்டும் என்கிறார். காதல் என்பது பிள்ளைகள் தங்கள் பெற்றோர்களுக்குச் செய்யும் துரோகம் என ராதாரவி நினைக்கிறார். காதல் செய்பவராக கார்த்திக் வருகிறார்.  
ஹீராவை துரத்தித் துரத்திக் காதலிக்கிறார் கார்த்திக். ஆனால், ஹீராவோ கார்த்திக்கை வெறுத்து அவர் மனதை புண்படுத்துகிறார். இறுதியாக, ’உனக்கு என்மேல் காதல் வரும்வரை நான் உனக்காக காத்திருப்பேன்’ என்று கூறி விடைபெறும் கார்த்திக், வரும் வழியில் தனது பள்ளித் தோழியான கௌசல்யாவைச் சந்திக்கிறார். அவரது கடந்தகால கதையைக் கேட்டு அவருக்கு உதவுவதற்காக அவரது கணவராக நடிக்க சம்மதித்து கௌசல்யாவின் வீட்டிற்கு செல்கிறார். கௌசல்யா வீட்டிலுள்ள அனைவரிடமும் கெட்ட பெயர் எடுத்துக் கொண்டு அந்த வீட்டை விட்டு வெளியேற திட்டமிடுகிறார். ஆனால் அவரது திட்டங்கள் அனைத்தும் தோல்வியில் முடிகின்றன.  
கார்த்திக்கும் கௌசல்யாவும் கணவன் மனைவியாக நடிக்கும் நேரத்தில் அவர்களையும் அறியாமல் ஒருவரின் மேல் ஒருவர்க்கு காதல் தோன்றுகிறது.  
இதற்கிடையில், கார்த்திக் துரத்தித் துரத்திக் காதலிக்கும் போது வெறுத்த ஹீராவுக்கு கார்த்திக் மேல் காதல் வந்துவிட, அவர் கார்த்திக்கை தேடி கௌசல்யாவின் வீட்டிற்கு வந்துவிடுகிறார். இதன்மூலமாக கௌசல்யா வீட்டிற்கு உண்மை தெரிந்துவிட, அவர்கள் கார்த்திக்கை அடித்து உதைக்கிறார்கள். அந்த நேரத்தில் மனோரமா (ராதாரவியின் அம்மா) தடுத்து உண்மைகளைக் கூற எல்லோரும் ஒன்றிணைகிறார்கள்.
# பூவேலி

## நடிகர்கள்

- கார்த்திக் - முரளி
- அப்பாஸ் - அருண்
- கௌசல்யா - மகா
- ஹீரா - சாலினி
- ராதாரவி
- மனோரமா
- நிழல்கள் ரவி
- சார்லி
- ஆனந்தராஜ்
# பூவேலி

## பாடல்கள்

பரத்வாஜின் இசையமைப்பில் வெளிவந்த இத்திரைப்படத்தில் 10 பாடல்கள் இடம்பெற்றிருந்தன.
- "இதற்கு பெயர்" - ஹரிஹரன், சுஜாதா
- "ஒரு பூ எழுதும் கவிதை" - உன்னிகருஷ்ணன், சித்ரா
- "கதை சொல்ல" - கார்த்திக், சார்லி, மனோரமா
- "ஓ சாலினி" - எஸ். பி. பாலசுப்ரமணியம்
- "முத்து முத்து" - புஷ்பவனம் குப்புசாமி, சுவர்ணலதா
- "வாழ்க்கை" - ஸ்ரீநிவாஸ்
- "இதற்கு பெயர்" - ஹரிஹரன்
- "நதியால் சாய" - பரத்வாஜ், ரேஷ்மா
- "கதை சொல்ல" - பரத்வாஜ்
- "பூவேலி" - இசை
# ஹீரா ராசகோபால்

**ஹீரா** ஓர் இந்தியத் திரைப்பட நடிகை ஆவார். இவர் தமிழ், மலையாளம், தெலுங்கு, கன்னடம், இந்தித் திரைப்படங்களில் நடித்துள்ளார்.
# ஹீரா ராசகோபால்

## இல்வாழ்க்கை

ஹீரா ராஜகோபால் சென்னையில் பிறந்தவர். இவர் சென்னையில் உள்ள பெண்கள் கிறித்தவக் கல்லூரியில் உளவியல் பட்டம் பெற்றார். 2002-ஆம் ஆண்டு தொழிலதிபர் புஷ்கர் மாதவ் நாட்டுவை திருமணம் செய்து கொண்டார். பின்னர் 2006-ஆம் ஆண்டில் மணவிலக்கு பெற்றார்.
# ஹீரா ராசகோபால்

## திரை வாழ்க்கை

ஹீரா நடிகர் முரளியுடன் இணைந்து நடித்த இதயம் திரைப்படம் மூலம் திரையுலகில் அறிமுகமானார். இந்தத் திரைப்படத்தின் மூலமாக தமிழிலும் தெலுங்கிலும் நல்ல அறிமுகம் கிடைத்தது. சஞ்சய் தத் நடித்த அமானத் இந்தித் திரைப்படத்தின் மூலம் பாலிவுட்டில் அறிமுகமானார். மலையாளத்தில் மோகன்லால் நடித்த நிர்ணயம் திரைப்படத்தில் அறிமுகமானார். இவர் கமல், மம்மூட்டி, சிரஞ்சீவி, அஜித் குமார், நாகார்ஜுனா, பாலகிருஷ்ணா, வினீத், கார்த்திக், ரவி தேஜா, ரமேஷ் அரவிந்த், மற்றும் அனில் கபூர் போன்ற இந்திய முன்னணித் திரைப்பட நடிகர்கள் பலருடன் இணைந்து நடித்திருக்கிறார். இயக்குநர் மணிரத்னம் இயக்கிய திருடா திருடா திரைப்படத்தில் சிறந்த நடிப்பை வெளிப்படுத்தி அனைவரது பாராட்டுகளையும் பெற்றார்.
# ஹீரா ராசகோபால்

## திரைப்படங்கள்

| **ஆண்டு** | **திரைப்படம்** | **பாத்திரம்** | **மொழி** | **குறிப்புகள்** |
| --- | --- | --- | --- | --- |
| 1991 | *இதயம்* | தமிழ் |  |  |
| *நீ பாதி நான் பாதி* | தமிழ் |  |  |  |
| 1992 | *பப்ளிக் ரவுடி* | தெலுங்கு |  |  |
| *என்றும் அன்புடன்* | தமிழ் |  |  |  |
| 1993 | *தசரதன்* | தமிழ் |  |  |
| *முன்னறிவிப்பு* | தமிழ் |  |  |  |
| *பேண்டு மாஸ்டர்* | தமிழ் |  |  |  |
| *சபாஷ் பாபு* | தமிழ் |  |  |  |
| *திருடா திருடா* | ராஜாத்தி | தமிழ் |  |  |
| 1994 | *நம்ம அண்ணாச்சி* | தமிழ் |  |  |
| *தாட்பூட் தஞ்சாவூர்* | தமிழ் |  |  |  |
| *தொங்கலா ராஜ்யம்* | தெலுங்கு |  |  |  |
| *அமானத்* | கீதா | இந்தி |  |  |
| *தி ஜெண்டில்மேன்* | இந்தி |  |  |  |
| 1995 | *சதி லீலாவதி* | பிரியா | தமிழ் |  |
| *நிர்ணயம்* | அன்னி | மலையாளம் |  |  |
| *மின்னமினுகினும் மின்னுகெட்டு* | பிங்கி மேனன் | மலையாளம் |  |  |
| *ஒரு அபிபாஷகன்றே கேஸ் டயரி* | இந்து | மலையாளம் |  |  |
| 1996 | *லிட்டில் சோல்ஜர்ஸ்* | அனிதா | தெலுங்கு |  |
| *ஸ்ரீ காரம்* | தெலுங்கு |  |  |  |
| *கிருஷ்ணா* | தமிழ் |  |  |  |
| *காதல் கோட்டை* | நேஹா | தமிழ் |  |  |
| *மிஸ்டர் பீச்சரா* | ஆஷா வர்மா | இந்தி |  |  |
| *ஔர் ஏக் பிரேம் கஹானி* | கோகிலா | இந்தி |  |  |
| *அவ்வை சண்முகி* | ரத்னா | தமிழ் |  |  |
| 1997 | *அஷ்வனம்* | தெலுங்கு |  |  |
| ''கலாவிதா | கன்னடம் |  |  |  |
| *செலிகாது* | தெலுங்கு |  |  |  |
| 1998 | *ஆவிட மா ஆவிடே* | ஜான்சி | தெலுங்கு |  |
| *அந்தப்புரம்* | தெலுங்கு | சிறப்புத் தோற்றத்தில் |  |  |
| *படுத தியாகா* | தெலுங்கு |  |  |  |
| *யாரே நீனு செலுவே* | கன்னடம் |  |  |  |
| *யுவரத்ன ராணா* | தெலுங்கு |  |  |  |
| *பூவேலி* | ஷாலினி | தமிழ் |  |  |
| *சுந்தர பாண்டியன்* | ரம்யா | தமிழ் |  |  |
| 1999 | *பெத்தமனுஷாலு* | தெலுங்கு |  |  |
| *தொடரும்* | தமிழ் |  |  |  |
| *அல்லுடு காடு வச்சாரு* | தெலுங்கு |  |  |  |
| *சுயம்வரம் (1999 திரைப்படம்)* | தமிழ் | } |  |  |
# பூமா சே

**பூமா சே** (அதிகாரப்பூர்வ வர்த்தகப்பெயர் பூமா) என்பது செருமனியை தலைமையிடமாகக் கொண்ட தடகள மற்றும் சாதாரணக் காலணிகளை உருவாக்கும் ஒரு பன்னாட்டு நிறுவனமாகும். இந்நிறுவனம் விளையாட்டிற்குத் தேவையான பொருட்களையும் தயாரிக்கின்றனர். இந்நிறுவனத்தின் தலைமையிடம் செருமனியின் பவேரியாவில் அமைந்துள்ளது. இந்நிறுவனம் 1924 ஆம் ஆண்டு *கேப்ருடர் டாஸ்லர் சூஃஆபிரிக்* என்று அடால்ஃப் மற்றும் ருடால்ஃப் டாஸ்லர் எனும் சகோதரர்களால் உருவக்கப்பட்டது. சகோதரர்களின் இடையில் பிளவு ஏற்பட 1948 ஆம் ஆண்டு இந்நிறுவனம் பூமா மற்றும் அடிடாஸ் எனும் இரு நிறுவனங்களாக உருவானது.
# செயற்படாச் சொத்துக்கள்

**செயற்படாச் சொத்துக்கள்** (Non-Performing Assets-NPA) என்பன நிதி நிறுவனம் வழங்கிய ஈட்டுக் கடன்கள் (Pledged Loans) அல்லது வெந்நிலை ஜாமீன் கடன்கள் (Non-Pledged Loans), குறித்த தவணைகளில் திரும்பி வராவிட்டால், தவணை தவறிய (Over due) கடன்கள் ஆகும். பொதுவாக வருவாய் ஈட்டாத கடன்களைச் செயல்படாத சொத்துக்கள் பட்டியலில் சேர்ப்பர். வெந்நிலை ஜாமீன் கடன்கள் (Unsecured Loans) 90 நாட்களுக்கு மேலும், ஈட்டுகடன்கள் 180 நாட்களுக்கு மேலும் தவணை தவறியிருந்தால் (Over due), அக்கடன்களைச் செயல்படாத சொத்துகள் என தணிக்கையாளர் (Auditor) மதிப்பிடுவர். இவ்வகையான செயற்படாத சொத்துக்கள் மிக அதிகமாக கொண்டிருக்கும் நிதி நிறுவனங்களின் நிதிநிலைமை கேள்விக் குறியாகிவிடும்.
# செயற்படாச் சொத்துக்கள்

## செயற்படாத சொத்துக்களின் வகைப்பாடு

வங்கிகள் மற்றும் நிதி நிதி நிறுவனங்கள் செயற்படாத சொத்துக்களை, தவணை தவறிய கடன்களின் காலத்தைப் பொருத்தும், திரும்ப வசூலிக்கும் தன்மை பொருத்தும் அடியிற்கண்டவாறு வகைப்படுத்தப்படுகிறது.
1. 12 மாதங்களுக்குள் தவணை தவறிய கடன்களை *இரண்டாந் தரச் சொத்துக்கள்* (Sub Standard Assests).
1. 12 மாதங்களுக்கு மேற்பட்ட தவணை தவறிய கடன்களை *சந்தேகச் சொத்துக்கள்* (Doubtful Assets)
1. தணிக்கையாளரால் வசூலாகாது எனக் குறிப்பிடும் கடன்களை *நட்டச் சொத்துக்கள்* (Loss Loans/Loss assets) என்பர்.
# செயற்படாச் சொத்துக்கள்

## ஒதுக்கீடுகள்

1. நட்டச் சொத்துக்களுக்கு (Loss Loans/Loss Assets) முழு ஒதுக்கீடு (Full Reserve) செய்யப்படும்.
1. இரண்டாந் தரச் சொத்துக்களுக்கு (Sub Standard Assets) 15% ஒதுக்கீடு (Bad Debt Reserve) ஏற்படுத்துவர்.
# செயற்படாச் சொத்துக்கள்

## செயல்படா சொத்துக்களால் ஏற்படும் தீங்குகள்

1. நிதி நிறுவனத்தின் இலாபம் குறையும்.  
1. மூலதனம் குறைவதுடன், நிதி நிறுவனம் வழங்கும் கடன்களின் வரம்பு குறையும்.  
1. தவணை தவறிய கடன் தொகைகளுக்கு நிகரான ஒதுக்கீடு (Loss Reserve) அதிகரிக்கும்.  
1. அரசு மற்றும் நடுவண் வங்கியின் விளக்கங்களுக்கு விடை கூறவேண்டிய சூழ்நிலை ஏற்படும்.  
1. நிதி நிறுவன பங்குதாரர்களுக்கு உரிய பங்கு ஈவுத்தொகை (Dividend) வழங்க இயலாமல் போய்விடும்.  
1. பங்குச் சந்தையில் நிதி நிறுவனத்தின் பங்கு மதிப்பு குறைந்துவிடும்.
# தி வாம்பயர் டைரீஸ்

**தி வாம்பயர் டைரீஸ்** (The Vampire Diaries) இது ஒரு அமெரிக்க நாட்டு சூப்பர்நேச்சுரல் தொடர். இந்த தொடரைக் கெவின் வில்லியம்சன் மற்றும் ஜூலி ப்ளேக் இயக்க, நீனா டோப்ரேவ், பவுல் வெஸ்லி, இயன் சோமர்ஹால்டர், ஸ்டீவன் ஆர். மெக்குயின், சாரா கேனிங், கட் கிரஹாம், மைகேல் த்ரேவீனோ, மேத்திவ் டேவிஸ், ஜோசப் மோர்கன், கயலா எவேல், மைக்கேல் மலர்கி, சேக் ராயர்ரிக், காண்டைஸ் அக்கோலா உள்ளிட்டோர் முக்கியமான கதாபாத்திரத்தில் நடித்துள்ளார்கள்.  
இந்தத் தொடர் மனிதர்களுக்கும், வாம்பயர் எனப்படும் ரத்தம் குடிக்கும் மனிதர்களுக்கும் (ரத்த காட்டேரி) மற்றும் வோல்ப் எனப்படும் ஓநாய் மனிதர்களுக்கும் நடக்கும் காதல், வெறுப்பு, துயரம், பயம், போன்றவற்றை மையமாகக வைத்து எடுக்கப்பட்டுளது. இந்தத் தொடர் 5 பகுதிகளை வெற்றிகரமாக கடந்து 6வது பகுதி விரைவில் ஒளிபரப்பாகவுள்ளது. இந்த தொடர் ’தி சவ்’ என்ற தொலைக்காட்சியில் ஒளிபரப்பாகின்றது.
# தி வாம்பயர் டைரீஸ்

## நடிகர்கள்

| நடிகர்கள் | பாத்திரம் | குறிப்புகள் |
| --- | --- | --- |
| நீனா டோப்ரேவ் | எலெனா கில்பர்ட் | (முதன்மை நாயகி) இந்த தொடரில் இவருக்கு இரட்டை வேடம். நிகழ்காலத்தில் இவரின் பெயர் எலெனா கில்பர்ட். இவர் ஸ்டெபன் மற்றும் அவரின் சகோதரன் டாமன்னின் காதலி. இவர்களின் காதல் ஒரு முக்கோண காதல். இவர் இந்த காதாபாத்திரத்தில் ஒரு பயந்த அப்பாவி பெண்ணாக நடித்துள்ளார். (பருவங்கள்: 1,2,3,4,5) |
| கேத்ரீன் பியர்ஸ் | போன ஜென்மத்தில் இவரின் பெயர் கேத்ரீன் பியர்ஸ். இவர் ஒரு வாம்பயர் (ரத்தம் குடிக்கும் பெண்/ரத்த காட்டேரி) ஸ்டெபன் மற்றும் அவரின் சகோதரன் டாமன்னை ரத்தம் குடிக்கும் மனிதர்களாக மாற்றியவரே இவர் தான். இவரின் காதாபாத்திரம் பகுதி 2 லிருந்து பகுதி 5 வரை உள்ளது. (பருவங்கள்: 2,3,4,5) |  |
| பவுல் வெஸ்லி | ஸ்டெபன் சல்வடோரே | (முதன்மை நாயகன்) இவன் எலெனாவின் காதலன் மற்றும் டாமன்னின் சகோதரன். இவரின் காதாபாத்திரம் பகுதி 1 லிருந்து பகுதி 4 வரை நல்ல ரத்த காட்டேரியாக நடித்துவந்தார். பகுதி 5 இவரின் காதாபாத்திரம் முற்றிலும் மாறுபட்டு எல்லோருக்கும் எதிரியான கதாபாத்திரத்தில் நடித்து வருகின்றார். இவரின் வயது 2000ம் ஆகும். (பருவங்கள்: 1,2,3,4,5) |
| இயன் சோமர்ஹால்டர் | டாமன் சல்வடோரே | இவன் எலெனாவின் காதலன் மற்றும் ஸ்டெபன்னின் சகோதரன். இவன் ஒரு சுயநலம் கொண்டவன், இரக்கம் அற்றவன், எல்லோரையும் கொண்டு அவர்களின் ரத்தம் குடிக்கும் ரத்த காட்டேரி. (பருவங்கள்: 1,2,3,4,5) |
| ஸ்டீவன் ஆர். மெக்குயின் | ஜெர்மி கில்பர்ட் | எலெனாவின் இளைய சகோதரன். (பருவங்கள்: 1,2,3,4,5) |
| சாரா கேனிங் | ஜென்னா சோமர்ஸ் | இவர் எலெனா மற்றும் ஜெர்மியின் அத்தை. (பருவங்கள்: 1,2,3,5) |
| கட் கிரஹாம் | போனி பென்னட் | இவர் எலெனாவின் சிறந்த தோழி. இவர் மிகவும் சக்திவாய்ந்த சூனியக்காரி. இவள் தனது சக்தியை வைத்து எல்லோரையும் கப்பாற்றுகின்றால் மற்றும் இறந்தவர்களுக்கு மறு ஜென்மம் கொடுக்கின்ற நல்ல கதாபாத்திரம். (பருவங்கள்: 1,2,3,4,5) |
| மைகேல் த்ரேவீனோ | டைலர் லாக்வுட் | இவன் ஒரு ஓநாய் மனிதன். ஜெர்மி மற்றும் மேட்டின் சிறந்த நண்பன். (பருவங்கள்: 1,2,3,4,5) |
| மேத்திவ் டேவிஸ் | அலெரிக் சல்ட்ஜ்மன் | இவர் ஒரு ஆசிரியார் மற்றும் ஜென்னா மீது இவருக்கு காதல். (பருவங்கள்: 1,2,3,4,5,6) |
| ஜோசப் மோர்கன் | ஒரிஜினல் வாம்பயர் கிளவுஸ் | இவர் முதன்மை கதாபாத்திரமாக பகுதி 3ல் நடித்துள்ளார். இவர் ஒரு பாதி வாம்பயர் (ரத்த காட்டேரி) மற்று பாதி ஓநாய் மனிதன். |
| கயலா எவேல் | விக்கி டோனோவன் | மாட் டோனுவனின் சகோதரி. டாமன்னால் வாம்பயர் (ரத்த காட்டேரி) மாற்றபடுகின்றால். (பருவங்கள்: 1,2,3,5) |
| சேக் ராயர்ரிக் | மாட் டோனுவன் | எலெனாவின் சிறுவயது தோழன் மற்றும் பழைய காதலன். இவன் விக்கியின் இளைய சகோதரன். பகுதி 3ல் இருந்து எல்லோருடமும் நல்ல நண்பனாக இருக்கின்றான். (பருவங்கள்: 1,2,3,4,5) |
| காண்டைஸ் அக்கோலா | கரோலின் ஃபோர்ப்ஸ் | எலெனா மற்றும் போனியின் நல்ல தோழி. பகுதி 1 லிருந்து 3 வரை டாமன்னால் தன்வசப்படுத்தி வைத்துள்ளான். (பருவங்கள்: 1,2,3,4,5) |
| மைக்கேல் மலர்கி | என்ஸோ (Enzo) | இவர் பகுதி 6ல் முக்கியக் கதாபாத்திரத்தில் நடித்துள்ளார். (பருவங்கள்: 5,6) |
# தி வாம்பயர் டைரீஸ்

## அத்தியாயங்கள்

| பருவம் | அத்தியாயங்கள் | சீசன் தொடக்க காட்சி | சீசன் இறுதிக்காட்சி |
| --- | --- | --- | --- |
| 1 | 22 | செப்டம்பர் 10, 2009 | மே 13, 2010 |
| 2 | 22 | செப்டம்பர் 9, 2010 | மே 12, 2011 |
| 3 | 22 | செப்டம்பர் 15, 2011 | மே 10, 2012 |
| 4 | 23 | அக்டோபர் 11, 2012 | மே 16, 2013 |
| 5 | 22 | அக்டோபர் 3, 2013 | மே 15, 2014 |
| 6 | அக்டோபர் 2, 2014 | 2015 |  |
# தி வாம்பயர் டைரீஸ்

## மறுதயாரிப்பு

இந்த தொடர் பன்னா என்ற பெயரில் எம் டிவி இந்தியாவில் மறுதயாரிப்பு செய்யப்பட்டு ஒளிபரப்பாகவுள்ளது.
# நீனா டோப்ரேவ்

**நீனா டோப்ரேவ்** (Nina Dobrev, Nikolina Konstantinova Dobreva பிறப்பு: 1989 ஜனவரி 9) ஒரு சோஃவியா, பல்கேரியா, கனடிய நாட்டு நடிகை, பாடகி மற்றும் விளம்பர நடிகை ஆவார். இவர் தி வாம்பயர் டைரீஸ் என்ற தொலைக்காட்சி தொடரில் எலெனா கில்பர்ட், கேத்ரீன் பியர்ஸ் போன்ற கதாபாத்திரத்தில் நடித்ததன் மூலம் புகழ் பென்ற நடிகை ஆனார்.
# நீனா டோப்ரேவ்

## ஆரம்பகால வாழ்க்கை

நீனா 9 ஜனவரி 1989ம் ஆண்டு சோஃவியா, பல்கேரியாவில் பிறந்தார். தனது 2வது வயதில் கனடாவுக்கு இடம் மாறினார்.
# பவுல் வெஸ்லி

**பவுல் வெஸ்லி** (Paweł Wasilewski, பிறப்பு: ஜூலை 23, 1982) ஒரு அமெரிக்க நாட்டு நடிகர், மாடல் மற்றும் இயக்குநர். இவர் தி வாம்பயர் டைரீஸ் என்ற தொலைக்காட்சி தொடரில் ஸ்டெபன் சல்வடோரே என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். அதை தொடர்ந்து வொல்ப் லேக், யங் ஆர்தர், ஸ்மால்வில்லே, ஃபாலன், 24 உள்ளிட்ட பல தொலைக்காட்சி தொடர்களில் நடித்துள்ளார்.
# அதிகாலையின் அமைதியில் (நூல்)

**அதிகாலையின் அமைதியில்** புதினம், பரீஸ் வசீலி யெவ் (பிறப்பு 1924) எனும் எழுத்தாளரின் முதல் புதினம். ருஷ்யாவின் ராணுவத்தை சேர்ந்த ஐந்து பெண்களும் ஒரு ராணுவ தளபதியும் சேர்ந்து ருஷ்யாவின் கீரவ் இருப்புப் பாதையை தகர்க்க ஜெர்மானியர் செய்த சதியை முறியடித்ததைக் கூறும் கதை.  
சோவியத் பெண்கள் போர்க்களத்தில் காட்டிய வீரத்தைக் கூறும் கதை. பெரும்புகழ் பெற்ற இந்நாவல் இளைஞர்களுக்கான சிறந்த நூலுக்கான பரிசு பெற்றது.  
தான் பிறந்த குடும்பப் பொறுப்பை 14 வயது சிறுவனாயிருந்த போதே ஏற்றுக் கொண்ட வஸ்கோவ் சார்ஜண்டு மேஜர். இருப்புப் பாதை கிளை நிலையத்தில் பணிபுரிய அனுப்பப்படும் ஆண்கள் சிறுமைக் குணம் கொண்டவர்களாக இருப்பதால் அவர்களை திருப்பி அனுப்பிவிட்டு, குடி போன்ற குணங்கள் இல்லாத படை வீரர்களை கேட்பதால் அவனது அமைதியை குலைக்கும் விதத்தில் பெண்கள் படையை அவனுக்கு கீழ் வேலை செய்ய அனுப்புகின்றனர்.  
30 வயதிலேயே தனக்கு கீழ் வேலை செய்யும் பெண்களை அடுத்த தலைமுறையினர் போன்ற நோக்கோடு பார்க்கும் வஸ்கோவுக்கும் அவனது உற்சாகமான படைப்பெண்களுக்கும் இடையே உள்ள இடைவெளியையும், படையினரில் ரீதா என்ற பெண் இரண்டு ஜெர்மானியரைக் காட்டில் பார்த்து தகவல் சொல்ல ஜெர்மானியர் இருவர் என்ற அனுமானத்தில் தமது தலைமையில் ஐந்து படைப்பெண்களுடன் தனக்கு மட்டுமே தெரிந்த சதுப்புநில குறுக்குப் பாதை வழியாக அழைத்துச் செல்லும்போது எதிர்கொள்ளும் சிரமங்களும், ஜெர்மானியர் பதினாறு பேர் என்று தெரிய வரவும் லீஸா என்ற படைப்பெண்ணை திருப்பி உதவிக்காக அனுப்புவதும், சிறிய அளவிலான லீஸாவின் ஒருதலை நேசமும், சதுப்பு நிலத்தில் மாட்டி உதவி கொண்டு வர முடியாமல் லீஸா உயிரிழப்பதும், மீதமுள்ள படைப்பெண்களுடன் ஜெர்மானியருடன் போராடி தனது கையையும், தனது படையைச் சேர்ந்த மற்றவர்களின் உயிரையும் இழக்க நேர்வதும், எதிரிகள் எவ்வளவு பேர் என்று கணக்கிடவிடாமல் ஜெர்மானியரை எதிர்கொண்டு அவர்களது முயற்சியைத் தடுப்பதும், இதற்கிடையில் தாய்நாட்டைக் காக்கும் முயற்சியில் அந்தப்பெண்களின் தீவிரத்தைக் கண்டு வஸ்கோவ் கொள்ளும் சகோதரபாசமும் ஆசிரியரால் உணர்வு பூர்வமாகவும் கதைக்களத்திற்கு எடுத்துச்செல்லும் விதமாகவும் சிறப்பாக கையாளப்பட்டுள்ளன.  
இந்நூல் திரைப்படமாக வெளிவந்து உலகம் முழுவதும் வரவேற்பைப் பெற்றது. தமிழில் வெளிவந்த ’பேராண்மை’ திரைப்படம் இத்திரைப்படத்தின் அடிப்படையில் அமைந்ததாகக் கருதப்படுகிறது.
# அதிகாலையின் அமைதியில் (நூல்)

## உதவி நூல்

அதிகாலையின் அமைதியில் : பரீஸ் வஸீலியெவ்; பாரதி புத்தகாலயம்
# கேசரிநாத் திரிபாதி

**கேசரிநாத் திரிபாதி** (10 நவம்பர் 1934 – 8 சனவரி 2023) இந்திய அரசியல்வாதியும் முன்னாள் மேற்கு வங்க ஆளுநரும்
# கேசரிநாத் திரிபாதி

## மற்றப் பணிகள்

அலகாபாத் உயர் நீதிமன்றத்தில் மூத்த வழக்கறிஞராக பணியாற்றி உள்ளார். எழுத்தாளரும் கவிஞருமான கேசரிநாத் பல நூல்களை வெளியிட்டுள்ளார். இவற்றில் முதன்மையானவை 'மனோனுக்கிருதி' மற்றும் 'ஆயு பாங்க் என்ற கவிதைத் தொகுப்புகளாகும். தொழில்முறையாக மக்கள் பிரதிநிதிகள் சட்டம், 1951 குறித்த இவரது விளக்கவுரை பெரிதும் அறியப்பட்டது. இந்தியாவிலும் வெளிநாடுகளிலும் நடைபெறும் இந்திக் கவிஞர்களின் சம்மேளனங்களில் கலந்து கொள்கிறார்.
# ஸ்டீவன் ஆர். மெக்குயின்

**ஸ்டீவன் ஆர். மெக்குயின்** (Steven Chadwick McQueen, பிறப்பு: ஜூலை 13, 1988) ஒரு அமெரிக்க நாட்டு நடிகர் மற்றும் விளம்பர நடிகர். இவர் தி வாம்பயர் டைரீஸ் என்ற தொலைக்காட்சித் தொடரில் ஜெர்மி கில்பர்ட் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். இவர் மினிட்மென், பிரன்ஹா 3டி போன்ற சில திரைப்படங்களிலும் நடித்துள்ளார்.
# ஸ்டீவன் ஆர். மெக்குயின்

## ஆரம்பகால வாழ்க்கை

மெக்குயின் 13, ஜூலை, 1988ஆம் ஆண்டு லாஸ் ஏஞ்சலஸ், கலிபோர்னியா, ஐக்கிய அமெரிக்காவில் பிறந்தார். இவரின் தந்தை சாட் மெக்குயின் ஒரு நடிகர் மற்றும் தாயார் சடசியா ராபிடைல்லே இவரும் ஒரு நடிகை ஆவார்.
# ஸ்டீவன் ஆர். மெக்குயின்

## திரைப்படங்கள்

| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2006 | கிளப் சோடா | தி கிட் | குறும்படம் |  |
| 2008 | மினிட்மென் | டெரெக் | டிஸ்னி சேனல் திரைப்படம் |  |
| அமெரிக்கன் பிரேக்டவுன் | தி கிட் | குறும்படம் |  |  |
| 2010 | பிரன்ஹா 3டி | ஜேக் ஃபாரஸ்ட் | முக்கிய பாத்திரம் | } |
# ஸ்டீவன் ஆர். மெக்குயின்

## சின்னத்திரை

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2005 | த்ரெஷோல்டு | ஜோர்டான் பீட்டர்ஸ் |  |
| 2005–2006 | எவர்வூத் | கைல் ஹண்டர் | 7 அத்தியாயங்கள் |
| 2008 | Numb3rs | கிரேக் எஸ்றா | அத்தியாயம்: அடோமிக் நோ.33 |
| வித் அவுட் அ ற்றசே | வில் டன்கன் |  |  |
| சிஎஸ்ஐ: மியாமி | கீத் வால்ஷ் | அத்தியாயம்: கோனே பேபி கோனே |  |
| 2009–தொடக்கம் | தி வாம்பயர் டைரீஸ் | ஜெர்மி கில்பர்ட் | முதன்மை நடிகர் |
# சாரா கேனிங்

**சாரா கேனிங்** (Sara Canning, பிறப்பு: ஜூலை 14, 1987) ஒரு கனடா நாட்டு நடிகை. இவர் தி வாம்பயர் டைரீஸ் என்ற தொலைக்காட்சி தொடரில் ஜென்னா சோமர்ஸ் என்ற கதாபாத்திரத்தில் நடித்ததன் மூலம் புகழ் பென்ற நடிகை ஆனார். இவர் ஸ்மால்வில்லே, சூப்பர்நேச்சுரல், ரெமிடி உள்ளிட்ட பல தொடர்களில் நடித்துள்ளார்.
# பூவள நாயகி

**பூவள நாயகி** என்பது இலங்கையில் அநுராதபுர நகரில் மேற்கொள்ளப்பட்ட அகழ்வுகளின் போது கண்டுபிடிக்கப்பட்ட அம்மனின் வடிவங்களில் ஒன்றாகும். இது பன்னிரண்டாம் நூற்றாண்டைச் சேர்ந்தது. வெண்கலத்தாலான இப்படிமம் அநுராதபுர நகரின் கலாசார முக்கோண வலயத்திற்குட்பட்ட பகுதியில் கண்டுபிடிக்கப்பட்டது. வழமையான அம்மன் படிமங்களைக் காட்டிலும் வித்தியாசமான அம்சங்களோடு விளங்குகின்றது.  
அம்மனின் உருவம் ஸ்தானக நிலையில் உள்ளது. கீழே பீடத்திற்குப் பதிலாக நீர்ச்செடி போன்ற ஒன்றினது இலைகள், மலர்மொட்டுக்கள் போன்றன காணப்படுகின்றன. கன்னிமைப் பருவம் கழிந்த பேரிளம்பெண் போல் அம்மனின் உருவம் தெரிகின்றது. குமின்சிரிப்புடன் விளங்கும் இவ் வடிவில் கண்ணிமைகள் மூடிய கோலத்தில் காணப்படுகின்றன. அம்மனின் நான்கு திருக்கரங்களில் சக்கரம், அக்சமாலை, நிறைகுடம் முதலானவை காணப்படுகின்றன.
# 2014 காசா போர்

**2014 காசா போர்** அல்லது **பாதுகாப்பு விளிம்பு நடவடிக்கை** (*Operation Protective Edge*, ; *வலிமையான பாறை* என்ற அர்த்தம்) என்றும் அறியப்படுவது, 8 சூலை 2014 அன்று இசுரேலிய பாதுகாப்புப் படைகளினால் காசாக்கரை மீது தொடங்கப்பட்ட படைத்துறை நடவடிக்கையாகும்.  
இந்த படைத்துறை நடவடிக்கையின் போது 8 சூலை 2014 அன்று காசா, பெஇட், ஹனென் ஆகிய நகரங்களின் மீது இசுரேலிய பாதுகாப்புப் படைகளினால் மேற்கொள்ளப்பட்ட வான் தாக்குதல்களின் காரணமாக 192 பலத்தீனர்கள் கொல்லப்பட்டனர். 1361 பேர் கடுமையான காயங்களுக்கும் உள்ளாகினர். 17,000 பேர் வரை இடம்பெயர்ந்ததாக ஐக்கிய நாடுகள் சபை தெரிவித்தது.  
காசாவிலுள்ள பாலத்தீன ஆயுதக்குழுவான ஹமாசுடன் 8 சூலை 2014 அன்று முதல் இஸ்ரேல் ஈடுபட்டுவருகின்ற சண்டையை நிறுத்துவதற்கு எகிப்து முன்மொழிந்த யோசனைக்கு பாதுகாப்பு விவகாரங்கள் தொடர்பான இசுரேலிய அமைச்சர்கள் குழு ஒப்புதல் அளித்திருந்தது. ஆனால் ஹமாஸ் அமைப்பின் ஆயுதப் பிரிவு இந்த யோசனையை நிராகரித்தது.
# ஆற்றிங்கல்

**ஆற்றிங்கல்** என்பது கேரளத்தின் திருவனந்தபுரம் மாவட்டத்தில் உள்ள நகராட்சிகளில் ஒன்றாகும். இது சிறையிகீழ் வட்டத்திற்கு உட்பட்டது ஆகும். விரிவுபடுத்தப்பட்ட திருவனந்தபுரம் பெருநகர்ப் பகுதியுடன் இணைக்கப்பட்டுள்ளது. திருவனந்தபுரம் நகரில் இருந்து 30&nbsp;கிலோமீட்டர் தொலைவில் உள்ளது. ஆற்றிங்கல் என்ற சொல்லை மலையாளிகள் ஆட்டிங்கல் என்று உச்சரிப்பார்கள்.  
இது ஆற்றிங்கல் மக்களவைத் தொகுதிக்கு உட்பட்டது.
# ஆற்றிங்கல்

## போக்குவரத்து

தேசிய நெடுஞ்சாலை 47, இந்த ஊரின் வழியாக செல்கிறது. 7 கிலோமீட்டருக்கு அப்பால் சிறையின்கீழ் ரயில் நிலையம் உள்ளது. திருவனந்தபுரம் பன்னாட்டு வானூர்தி நிலையம் 33 கிலோமீட்டர் தொலைவில் உள்ளது. கேரள அரசுப் பேருந்துகள் இயக்கப்படுகின்றன.
# ஆற்றிங்கல்

## இங்கு பிறந்தவர்கள்

- டி. வி. குமுதினி, நடிகை
# கர்ஜத்

**கர்ஜத்** என்னும் நகரம் மகாராஷ்டிராவில் உள்ள ராய்காட் மாவட்டத்தில் உள்ளது. இதே பெயரில் வட்டமும் நகராட்சிகளும் உள்ளன. இங்கு அவற்றின் தலைமையகங்களும் அமைந்துள்ளன.
# கர்ஜத்

## போக்குவரத்து

இங்கு கர்ஜத் ரயில் நிலையம் உள்ளது. இதன் மூலம் உள்ளூர் ரயில்களில் செல்லலாம். இங்கிருந்து மும்பைக்கும், கோபோலிக்கும், பன்வேலுக்கும் ரயில்கள் இயக்கப்படுகின்றன.  
புனே நெடுஞ்சாலை, தேசிய நெடுஞ்சாலை, நாசிக் நெடுஞ்சாலை கோவா நெடுஞ்சாலை ஆகிய்வற்றின் வழியாக பிற ஊர்களைச் சென்றடையலாம். இதற்கு அருகில் மும்பை விமான நிலையம் உள்ளது.  
கீழ்க்கண்ட நெடுஞ்சாலைகளின் வழியாக மற்ற ஊர்களுக்கு செல்லலாம்.
- மும்பை-புனே விரைவு நெடுஞ்சாலை
- தேசிய நெடுஞ்சாலை 17 (இந்தியா)
- NH 4
- NH 3
- தங்க நாற்கரச் சாலைத் திட்டம்
- தேசிய நெடுஞ்சாலை 8 (இந்தியா)
# நந்தியாலா மக்களவைத் தொகுதி

**நந்தியால மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.
# நந்தியாலா மக்களவைத் தொகுதி

## சட்டசபைத் தொகுதிகள்

இது கீழ்க்கண்ட சட்டசபைத் தொகுதிகளைக் கொண்டது.
| 253 | ஆள்ளகட்டா |  |
| --- | --- | --- |
| 254 | ஸ்ரீசைலம் |  |
| 255 | நந்திகொட்கூர் (தலித்துகளுக்கு ஒதுக்கப்பட்டது) |  |
| 257 | பாண்யம் |  |
| 258 | நந்தியால் |  |
| 259 | பனகானபல்லி |  |
| 260 | டோன் | } |
# நந்தியாலா மக்களவைத் தொகுதி

## நாடாளுமன்ற உறுப்பினர்கள்

:{| =2 cellpadding=3 cellspacing=1 width=90
|-
! மக்களவை
! காலம்
! பெயர்
! கட்சி
|-
| முதலாம் மக்களவை
| 1952
| ராயசம் சேஷகிரிராவு
| சுயேட்சை
|-
| பதினாறாம் மக்களவை
| 2009
| எஸ். பி. ஒய். ரெட்டி
| இந்திய தேசிய காங்கிரசு
|-
| 17வது மக்களவை
| 2019
| போச்சா பிரம்மானந்த ரெட்டி
| ஒய். எஸ். ஆர். காங்கிரஸ் கட்சி
|}
# நந்தியாலா மக்களவைத் தொகுதி

## மேலும் பார்க்க

- கர்நூல் மாவட்டம்
# நிறைகுடம்

**நிறைகுடம்** என்பது தமிழர் கலாசார அடையாளங்களில் ஒன்றாகும். தமிழரின் மங்கலப் பொருட்களுள் ஒன்றாக இது அமைகின்றது. நிறைவான குடம் எனும் பாெருளில் நிறைகுடம் எனப்படுகின்றது. முழுமையாக நீர் நிறைந்த கலசத்தில் மாவிலைகளைச் சொருகி அதன்மேல் முடி நன்கு சீவப்பட்ட தேங்காய் வைக்கப்படும். இதனோடு குத்துவிளக்கு, ஊதுபத்தி, திருநீறு, சந்தனம், குங்குமம் முதலிய மங்கலப் பொருட்களும் வைக்கப்பட்டு இவை யாவும் அரிசி அல்லது நெல் பரவிய வாழை இலையின் மேல் வைக்கப்படும்.  
பொதுவாகத் தமிழர்களின் வீடுகள், மங்கல நிகழ்வுகள், கோயில் விழாக்கள் என அனைத்திலும் நிறைகுடம் வைத்தல் முக்கிய அம்சமாக விளங்குகின்றது. செய்கின்ற காரியங்கள் முழுமையாய் நிறைவுபெறும் எனும் நம்பிக்கையில் நிறைகுடம் வைக்கப்படுவதாகும். தற்போது கிறித்தவர்களும் தமது வழிபாட்டுத் தலங்களின் திருவிழாக் காலங்களில் நிறைகுடம் வைப்பதைக் காணலாம்.
# நிறைகுடம்

## பழமொழிகள்

1. நிறை குடம் நீர் தளும்பாது. குறைகுடம் கூத்தாடும்
# குடும்ப ஓய்வூதியம் (இந்தியா)

இந்தியாவில் **குடும்ப ஓய்வூதியம்** (Family Pension) என்பது பணிக்காலத்தில் இறந்த அரசு ஊழியர் அல்லது ஆசிரியர் அல்லது இறந்த ஓய்வூதியரின், குடும்ப உறுப்பினர்களில் ஒருவருக்கு, பொருளாதார நலன் கருதி அரசால் மாதாமாதம் வழங்கப்படும் ஒரு ஈட்டுத் தொகையாகும்.
# குடும்ப ஓய்வூதியம் (இந்தியா)

## குடும்ப ஓய்வூதியம் கணக்கிடுதல்

அரசு ஊழியர்/ஆசிரியர் இறுதியாக பெற்ற அடிப்படை ஊதியம் (Basic Pay), தர ஊதியம் (Grade Pay), தனி ஊதியம் (Personal Pay) மற்றும் சிறப்பு ஊதியம் (Special Pay) ஆகியவற்றின் கூட்டுத்தொகையில் 30 விழுக்காடும் மற்றும் அதற்குரிய அகவிலைப்படியும் (Dearness Allowance) குடும்ப ஓய்வூதியமாக வழங்கப்படுகிறது. எனினும் குறைந்தபட்ச குடும்ப ஓய்வூதியம் ரூபாய் 3050 வழங்கப்படும்.
# குடும்ப ஓய்வூதியம் (இந்தியா)

## குடும்ப ஓய்வூதிற்கானத் தகுதிகள்

- சாதாரணக் குடும்ப ஓய்வூதியம் ரூபாய் 3050/- பெறுவதற்கு அரசு ஊழியர்/ஆசிரியர் குறைந்தபட்சம் ஒரு வருட பணிக்காலம் அல்லது 9 மாதமும் அதற்கு மேலும் தொடர்ச்சியான பணியில் இருந்திருக்க வேண்டும்.  
- அதிகரிக்கப்பட்ட குடும்ப ஓய்வூதியம் பெறுவதற்கு ஏழு வருடம் பணியில் (அல்லது 6 ஆண்டு 9 மாதமும் அதற்கு மேலும்) தொடர்ச்சியாக பணியில் இருந்திருக்க வேண்டும்.  
- மருத்துவத் தகுதிச் சான்றிதழ் துவக்கத்தில் தாக்கல் செய்திருந்தால் 9 மாத பணிக்காலத்திற்குள் இறந்தாலும் குறைந்தபட்ச குடும்ப ஓய்வூதியம் உண்டு.
# குடும்ப ஓய்வூதியம் (இந்தியா)

## யாருக்கு குடும்ப ஓய்வூதியம்

- இறந்த அரசு ஊழியர் அல்லது ஓய்வூதியரின் கணவன் அல்லது மணைவி (மறுமணம் செய்து கொள்ளாத வரை) வாழ்நாள் முழுக்க வழங்கப்படும்.  
- கணவன்/மனைவியை இழந்த ஊழியர்/ஆசிரியர் அல்லது ஓய்வூதியரின் மகனுக்கு 25 வயது அடையும் வரை குடும்ப ஓய்வூதியம் வழங்கப்படும்.  
- அரசு அணை எண். 325, நிதித்துறை, நாள் 28-11-2011-ன் படி இறந்த அரசு ஊழியர் அல்லது ஓய்வூதியரின் திருமணமாகாத/விவாகரத்தான/விதவை மகளுக்கு வாழ்நாள் முழுவதும் குடும்ப ஓய்வூதியம் வழங்கப்படுகிறது. எப்பணியும் செய்ய இயலாத உடல் ஊனமுற்ற மகன்களுக்கு இருந்தால், அவர்களின் வாழ்நாள் முழுவதும் குடும்ப ஓய்வூதியம் வழங்கப்படும்.  
- திருமணமாகாத அரசு ஊழியர் இறக்கும் பட்சத்தில் ஊழியரின் தந்தை அல்லது தாயார் அல்லது திருமணமாகாத 25 வயதுக்குட்பட்ட சகோதரர் அல்லது சகோதரி ஆகியவர்களில் ஒருவருக்கு குடும்ப ஓய்வூதியம் வழங்கப்படும்.
# குடும்ப ஓய்வூதியம் (இந்தியா)

## குடும்ப ஓய்வூதியத்திற்கான பொது விதிகள்

- கணவனும் மனைவியும் அரசு ஊழியர்/ஆசிரியராக இருந்து, ஒருவர் இறந்தால் மற்றவருக்கு குடும்ப ஓய்வூதியம் கிடைக்கும்.  
- கணவனும் மனைவியும் இருவரும் அரசு ஊழியர்/ஆசிரியராக அல்லது ஓய்வூதியராக இருந்து, இருவரும் இறந்தாலும் தகுதியுள்ள குழந்தைகளுக்கு இரண்டு குடும்ப ஓய்வூதியம் கிடைக்கும்.  
- அரசு ஊழியர் அல்லது ஓய்வூதியர் காணாமல் போனால் சம்பந்தப்பட்ட காவல் நிலையத்தில் புகார் மனு அளித்து ”முதல் தகவல் அறிக்கை” (FIR) நகல் பெறவேண்டும். பின் கண்டுபிடிக்க இயலாத நிலையில் “தகவல் கிடைக்கப் பெறவில்லை” என்ற ஆணையை நீதிமன்றம் மூலம் பெற வேண்டும். காணாமல் போன ஊழியர் அல்லது ஓய்வூதியரின் சட்டப்படியான வாரிசு சான்றிதழ் பெற்று, குடும்ப ஓய்வூதியத்திற்கு விண்ணப்பம் செய்ய வேண்டும்.  
- ஓய்வூதியம்/குடும்ப ஓய்வூதிய பட்டுவடா ஆணை (Pension Payment Order Book) புத்தகம் காணாமல் போனால், அரசாணை எண் 30, நிதித்துறை (ஓய்வூதியம்), நாள் 01-02-2010-இன் படி, காவல் துறையில் புகார் அளிக்காமலேயே டூப்ளிகேட் ஓய்வூதிய பட்டுவடா ஆணை புத்தகத்தை (Duplicate Pension Payment Order Book) உரிய கருவூலம் மூலம் பெற வகை செய்யப்பட்டுள்ளது.
# குடும்ப ஓய்வூதியம் (இந்தியா)

## குடும்ப ஓய்வூதியம் யாருக்கு பொருந்தாது

01-01-2004 முதல் இந்திய நடுவண் அரசுப் பணியில் சேர்ந்த, இந்திய அரசின் முப்படை மற்றும் துணை இராணுவப் படையில் பணிபுரிபவர்கள் தவிர மற்ற அனைத்து ஊழியர்கள், கல்வி நிறுவன ஆசிரியர்கள் மற்றும் ஊழியர்கள், பொதுத்துறை நிறுவன ஊழியர்களுக்கு குடும்ப ஓய்வூதியம் பொருந்தாது. 01-04-2003 முதல் தமிழ்நாடு அரசுப் பணியில் சேர்ந்த ஊழியர்களுக்கும், கல்வி நிறுவன ஆசிரியர் மற்றும் ஊழியர்களுக்கும், பொதுத்துறை நிறுவன ஊழியர்களுக்கும், உள்ளாட்சி நிறுவனங்களின் ஊழியர்களுக்கும் குடும்ப ஓய்வூதியம் பொருந்தாது. இவ்வூழியர்களுக்கு பங்களிப்பு ஓய்வூதியத் திட்டப்படி குடும்ப ஓய்வூதியம் வழங்கப்படும்..
# குடும்ப ஓய்வூதியம் (இந்தியா)

## பங்களிப்பு ஓய்வூதிய திட்டப்படி குடும்ப ஓய்வூதியம்

01-01-2004 முதல் இந்திய நடுவண் அரசுப்பணியில் சேர்ந்தவர்களுக்கும், 01-04-2003 முதல் தமிழ்நாடு அரசுப்பணியில் சேர்ந்தவர்களுக்கும், பங்களிப்பு ஓய்வூதியத் திட்டப்படி குடும்ப ஓய்வூதியம் வழங்கும் புதிய திட்டம் கொண்டு வந்துள்ளன. (ஆனால் இந்திய அரசின் முப்படையில்/துணை நிலை இராணுப்பணியில் பணி புரிபவர்களுக்கு மட்டும் பழைய திட்டப்படி குடும்ப ஓய்வூதியம் உண்டு).
# குடும்ப ஓய்வூதியம் (இந்தியா)

## ஆதாரம்

- Fundamental Rule of Tamilnadu Government Service Rules
- Benefits to Family Members after the death of a Government Employee
# கட் கிரஹாம்

**காட்டேரினா கிரஹாம்** (Kat Graham பிறப்பு செப்டம்பர் 5, 1989) ஒரு நடிகை, பாடகி, டான்சர் மற்றும் விளம்பர நடிகை. இவர் தி வாம்பயர் டைரீஸ் என்ற தொலைக்காட்சித் தொடரில் போனி பென்னட் என்ற கதாபாத்திரத்தில் நடித்ததன் மூலம் புகழ் பெற்ற நடிகை ஆனார்.
# கட் கிரஹாம்

## தனிப்பட்ட வாழ்க்கை

காட்டேரினா செப்டம்பர் 5, 1989ம் ஜெனீவா, சுவிட்சர்லாந்துல் பிறந்து லாஸ் ஏஞ்சலஸ், கலிபோர்னியாவில் வளர்ந்தார்.
# மைகேல் த்ரேவீனோ

**மைகேல் அந்தோனி த்ரேவீனோ** (Michael Anthony Trevino, பிறப்பு: ஜனவரி 25, 1985) ஒரு அமெரிக்க நாட்டு நடிகர் மற்றும் விளம்பர நடிகர். இவர் தி வாம்பயர் டைரீஸ் என்ற தொலைக்காட்சித் தொடரில் டைலர் லாக்வுட் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார்.
# மைகேல் த்ரேவீனோ

## ஆரம்பகால வாழ்க்கை

த்ரேவீனோ 25, ஜனவரி, 1985ஆம் ஆண்டு கலிபோர்னியா, ஐக்கிய அமெரிக்காவில் பிறந்தார்.
# மைகேல் த்ரேவீனோ

## தனிப்பட்ட வாழ்க்கை

இவர் நடிகை ஜென்னா உஷ்கோவிட்ஜை 3 வருடங்களாகக் காதலித்து வந்தார். 2014ம் ஆண்டு இவர்களின் காதல் முறிவடைந்தது.
# மைகேல் த்ரேவீனோ

## திரைப்படங்கள்

| 2006 | கோவ் பெல்ஸ் | ஜாக்சன் மேட் | தொலைக்காட்சி திரைப்படம் |
| --- | --- | --- | --- |
| 2009 | லவ் பிண்ட்ஸ் அ ஹோம் | தொலைக்காட்சி திரைப்படம் |  |
| 2011 | தி பாக்டரி | டட் | } |
# மைகேல் த்ரேவீனோ

## விருதுகள் மற்றும் பரிந்துரைகள்

| ஆண்டு | தீர்ப்பு | பிரிவு | வேலை | முடிவு |
| --- | --- | --- | --- | --- |
| 2011 | 2011 டீன் சாய்ஸ் விருது | சாய்ஸ் டிவி: பிடித்த நடிகர் | தி வாம்பயர் டைரீஸ் |  |
| 2011 | 12வது அல்மா விருது | பிடித்த தொலைக்காட்சி நடிகர் - துணை பாத்திரம் | தி வாம்பயர் டைரீஸ் |  |
| 2012 | 2012 டீன் சாய்ஸ் விருது | சாய்ஸ் டிவி: பிடித்த நடிகர் | தி வாம்பயர் டைரீஸ் |  |
| 2012 | 13வது அல்மா விருது | பிடித்த தொலைக்காட்சி நடிகர் | தி வாம்பயர் டைரீஸ் | } |
# மேத்திவ் டேவிஸ்

**மேத்திவ் டேவிஸ்** (Matthew Davis, பிறப்பு: மே 8, 1978) ஒரு அமெரிக்க நாட்டு நடிகர் மற்றும் விளம்பர நடிகர். இவர் தி வாம்பயர் டைரீஸ் என்ற தொலைக்காட்சித் தொடரில் அலெரிக் சல்ட்ஜ்மன் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். இவர் திகேர்லான்ட், ஹைட்ஸ், மேன்டோர் போன்ற பல திரைப்படங்களிலும் நடித்துள்ளார்.
# மேத்திவ் டேவிஸ்

## தனிப்பட்ட வாழ்க்கை

டேவிஸ் 8, மே, 1978 ஆம் ஆண்டு சால்ட் லேக் நகரம், யூட்டா, ஐக்கிய அமெரிக்காவில் பிறந்தார். இவர் வூட்ஸ் க்ராஸ் உயர்நிலைப்பள்ளியில் கல்வி பயின்றார்.
# தலைவாசல் (திரைப்படம்)

***தலைவாசல்*** (*Thalaivasal*) என்னும் தமிழ்த் திரைப்படம் 1992-ஆம் ஆண்டில் வெளியானது. இதை செல்வா இயக்கினார். இந்த திரைப்படத்தில் எஸ். பி. பாலசுப்பிரமணியம், ஆனந்த், நாசர், நெப்போலியன், தலைவாசல் விஜய் ஆகியோர் முன்னணி வேடங்களில் நடித்துள்ளனர். இதை சோழா பொன்னுரங்கம் தயாரித்தார் . பாலபாரதி இசையமைத்தார். இது 3 செப்டம்பர் 1992 அன்று வெளியானது.
# தலைவாசல் (திரைப்படம்)

## நடிப்பு

- எஸ். பி. பாலசுப்பிரமணியம் - சண்முகசுந்தரம்
- ஆனந்த் - சுதாகர்
- சிவரஞ்சனி - சோபனா
- பானு பிரகாஷ் - கலையரசன்
- நாசர் - பீடா சேட்டு
- நெப்போலியன் - சந்திரன்
- தலைவாசல் விஜய் - பாபு
- எஸ். என். வசந்த்
மற்றும் பலர்.
# தலைவாசல் (திரைப்படம்)

## இசை

| எண் | பாடல் | பாடகர்(கள்) | நேரம் |  |
| --- | --- | --- | --- | --- |
| 1 | 'அதிகாலைக் காற்றே நில்லு' | எஸ். ஜானகி | 4:35 |  |
| 2 | 'மாயாஜால உலகம்' | பாலபாரதி | 3:42 |  |
| 3 | 'நாளைக்கும் நாம்' | எஸ். பி. பாலசுப்பிரமணியம், மனோ | 4:04 |  |
| 4 | 'உன்னைத் தொட்ட' | எஸ். பி. பாலசுப்பிரமணியம், சித்ரா | 4:29 |  |
| 5 | 'வான் நிலாவே' | அஷோக் | 1:52 |  |
| 6 | 'வாசல் இது வாசல்' | எஸ். பி. பாலசுப்பிரமணியம் | 3:46 |  |
| 7 | 'வாழ்க்கை என்பது' | எஸ். பி. பாலசுப்பிரமணியம் | 4:41 | } |
# மஞ்சேஸ்வரம்

**மஞ்சேஸ்வரம்** என்னும் ஊர், கேரளத்தின் காசர்கோடு மாவட்டத்தில் உள்ளது. இது மங்களூரில் இருந்து 21 கிலோமீட்டர் தொலைவில் உள்ளது. இங்கு அருள்மிகு ஆனந்தேசுவரர் கோயில் உள்ளது.  
இங்கு மசூதிகளும் உள்ளன. கன்னட இலக்கியத்தில் முக்கியப் பங்கு வகித்த கோவிந்த பை இங்கு பிறந்தவர். இவருக்கு இங்கு நினைவாலயம் அமைக்கபட்டுள்ளது.
# பனமரம் ஊராட்சி

**பனமரம் ஊராட்சி** கேரளத்தின் வயநாடு மாவட்டத்தில் மானந்தவாடி வட்டத்தில் உள்ளது. இந்த ஊர் பனமரம் மண்டலத்திற்கு உட்பட்டது. இந்த ஊர் 80.9 சதுர கிலோமீட்டர் பரப்பளவைக் கொண்டது. இதன் வடக்கில் புல்பள்ளி, மானந்தவாடி ஆகிய ஊர்களும், ரிசர்வ் ஃபாரஸ்டும் உள்ளன. இதன் கிழக்கில் பூதாடி என்னும் ஊர் உள்ளது. தெற்கில் கணியாம்பற்றா, பூதாடி ஆகிய ஊர்கள் உள்ளன. மேற்கில் வெள்ளமுண்டா, எடவகா ஆகிய ஊர்கள் உள்ளன.  
இது வயநாடு மாவட்டத்தின் நடுப்பகுதியில் உள்ளது. இது சுல்தான் பத்தேரியில் இருந்து 29 கிலோமீட்டர்க் தொலைவிலும், மானந்தவாடியில் இருந்து 12 கிலோமீட்டர் தொலைவிலும் உள்ளது.
# பனமரம் ஊராட்சி

## மக்கள்தொகை

2011 மக்கள்தொகை கணக்கெடுப்பின்படி பனமரத்தில் 2916 குடும்பங்களில் 6219 ஆண்கள் 6464 பெண்கள் என 12683 பேர் உள்ளனர். இதில் 1512 பேர் ஆறு வயதுக்கு கீழ் உள்ள குழந்தைகள். ஆண் பெண் பாலின விகிதம் 1039 ஆகும்.  
இந்த ஊரின் அருகில் பழசிராஜாவின் கோட்டை உள்ளது. கிழக்குப் பகுதியில் சிதைந்த ஜைனக் கோயில் உள்ளது. இங்கிருந்து ஐந்து கிலோமீட்டர் தொலைவில் கம்பனி ஆறு பாய்கின்றது.
# புல்பள்ளி

புல்பள்ளி என்னும் ஊர் கேரளத்தின் வயநாடு மாவட்டத்தில் உள்ளது. சுல்தான் பத்தேரி வட்டத்தில் உள்ளது. இந்த ஊர் 77.70 சதுர கிலோமீட்டர் பரப்பளவைக் கொண்டது. இங்கு புல்பள்ளி சீதாதேவி கோயில் உள்ளது.  
2001-ஆம் ஆண்டு மக்கள் தொகை கணக்கெடுப்பின் போது, 29298 மக்கள் வாழ்ந்தனர். இதில் 14961 ஆண்களும், 14337 பெண்களும் அடங்குவர்.
# மீனங்ஙாடி

மீனங்ஙாடி (மீனங்காடி) என்னும் ஊர் கேரளத்தின் வயநாடு மாவட்டத்தில் உள்ளது. இது சுல்தான் பத்தேரி வட்டத்திற்கு உட்பட்டது. இது 53.52 சதுர கிலோமீட்டர் பரப்பளவில் அமைந்துள்ளது. வடக்கில் பூதாடியும், கிழக்கில் சுல்தான் பத்தேரியும், தெற்கில் அம்பலவயல் ஊராட்சியும், மேற்கில் முட்டிலும் அமைந்துள்ளன.  
2001-இல் எடுக்கப்பட்ட மக்கள் தொகை கணக்கெடுப்பின்படி, 28573 மக்கள் வாழ்கின்றனர்.
# வைத்திரி ஊராட்சி

வைத்திரி என்னும் ஊர், கேரளத்தின் வயநாடு மாவட்டத்தில் உள்ள கல்பற்றா வட்டத்தில் உள்ளது. மாவட்டத் தலைநகராக விளங்கும் கல்பற்றா, இங்கிருந்து 10 கிலோமீட்டர் தொலைவில் உள்ளது. இந்த ஊர் 47.84 சதுர கிலோமீட்டர் பரப்பளவைக் கொண்டது. இங்கு 14,459 மக்கள் வாழ்கின்றனர்.
# வைத்திரி ஊராட்சி

## சுற்றுப்புற ஊர்கள்

வடக்கு: கல்பற்றா நகராட்சி
மேற்கு: பொழுதனை ஊராட்சி
தெற்கு: கோழிக்கோடு மாவட்டம்
கிழக்கு: மேப்பாடி ஊராட்சி
# நீலேஸ்வரம்

**நீலேஸ்வரம்** பேரூராட்சி கேரளத்தின் காசர்கோடு மாவட்டத்தில் உள்ளது. இதை நீலேஸ்வர் என்றும் அழைப்பர். இந்த பேரூராட்சி, நீலேஸ்வரம் புழா, தேஜஸ்வினி புழா ஆகிய இரு ஆறுகளுக்கு இடையில் உள்ளது. இங்கு கானாயி குஞ்ஞிராமன், காவ்யா மாதவன், சனுஷா ஆகியோர் வாழ்ந்துள்ளனர்.
# நீலேஸ்வரம்

## பெயர்க் காரணம்

சிவனுக்கு நீலகண்டன் என்ற பெயரும் உண்டு. சிவனின் நினைவால் நீலகண்டேஸ்வரம் என அழக்கப்பட்டு, நீலேஸ்வரம் என மாறியதாக கருதுகின்றனர். நீலா என்ற முனிவர் பல ஆண்டுகளுக்கு முன்னர், சிவனின் சிலையை நிறுவியதால் நீலேஸ்வரம் என பெயர் பெற்றதாக சொல்வோரும் உளர்.
# நீலேஸ்வரம்

## மொழி

இங்கு வாழும் மக்கள் மலையாளம் பேசுகின்றனர். கவுட சாரஸ்வத் பிராமணர்கள் கொங்கணி மொழியை பேசுகின்றனர்.
# நீலேஸ்வரம்

## அருகில் உள்ள ஊர்கள்

- நிடுங்கண்டா
- படிஞ்ஞாற்றங்கொழுவல்
- மூலப்பள்ளி
- கிழக்கன்கொழுவல்
- சாத்தமத்து
- தைக்கடப்புறம்
- கடிஞ்ஞுமூலை
- கோட்டப்புறம்
- பள்ளீக்கரை
- பாலாயி
- சிறைப்புறம்
- பேரோல்
- காரியங்கோடு
- ஆலகீழில்
- தட்டாச்சேரி
- வட்டப்பொயில்
- ஆனச்சால்  
**கேலரி**
# காஞ்ஞங்காடு

**காஞ்ஞாங்காடு** என்னும் நகராட்சி கேரளத்தின் காசர்கோடு மாவட்டத்தில் உள்ளது. இது மாவட்டத் தலைநகரமான காசர்கோட்டில் இருந்து 28 கிலோமீட்டர் தொலைவில் உள்ளது.
# காஞ்ஞங்காடு

## மக்கள் தொகை

2001-ஆம் ஆண்டு இந்திய மக்கள் தொகை கணக்கெடுப்பின் போது, 65,499 மக்கள் வாழ்ந்தனர். இங்குள்ள மக்கள் மலையாளம் பேசுகின்றனர். சில மக்கள் கொங்கணி, துளு, கன்னடம் ஆகிய மொழிகளைப் பேசுகின்றனர். சில பாலக்காடு ஐயர் குடும்பங்களும் வாழ்கின்றனர்.
# காஞ்ஞங்காடு

## பொருளாதாரம்

உழவுத் தொழிலே முதன்மையானது. ரப்பர், மிளகு, முந்திரி, இஞ்சி ஆகியவற்றைப் பயிரிடுகின்றனர்.
# காஞ்ஞங்காடு

## சுற்றியுள்ள ஊர்கள்

- கிழக்கு: மாவுங்கால்
- மேற்கு: அரபிக்கடல்
- தெற்கு: நீலேஸ்வரம்
- வடக்கு: உதுமா
# சாராள்

**சாராள்** அல்லது **சாராய்** (; <small>ISO 259-3</small> *Śarra*; ; அரபு: *Sārah*;) இந்தி: *Sāraha*;) என்பவர் இஸ்ரயேல் மக்களின் முதுபெரும் தந்தையான ஆபிரகாமின் மனைவியும் மற்றும் ஈசாக்குவின் தாயும் ஆவார். மேலும் இவரைப் பற்றி பழைய ஏற்பாடு மற்றும் திருக்குர்ஆன் ஆகியவற்றில் விவரிக்கப்பட்டுள்ளது. இவரது பெயர் முதலில் சராய் என அழைக்கப்பட்டது. பின்னர் ஆதியாகமம் 17:15 கணக்கின்படி, கடவுளின் உடன்படிக்கையின் ஒரு பகுதியாக சாராய் என்னும் தனது பெயரை சாராள் என மாற்றினார்.
# சாராள்

## பெயர் விளக்கம்

எபிரேயப் பெயரான சாராள் (&lrm;שָׂרָה&lrm;/Sara/Śārā) என்பதற்கு உயர்நிலைப் பெண் எனக் குறிக்கிறது, மற்றும் *இளவரசி* அல்லது *சீமாட்டி* என தமிழில் மொழி பெயர்க்கப்பட்டுள்ளது.
# சாராள்

## வாழ்க்கைக் குறிப்பு

ஓவியர்: சேம்சு டீச்சொட் மூலம் சுமார் 1896–1902 ஆம் ஆண்டு வரையப்பட்து.)]]  
சாராள் ஆபிரகாமின் மனைவியும் இவரது ஒன்றுவிட்ட சகோதரியும் ஆவார், மேலும் *தேராகு* இவரது தந்தை ஆவார். மற்றும் சாராள் மிக அழகுள்ளவளும் தனது கணவர் ஆபிரகாமைவிட பத்து வயது இளமையானவாளும் ஆவார். மேலும் சாராளுக்கு தொண்ணூறு அகவையும், ஆபிரகாமுக்கு நூறு அகவையில் ஈசாக்கு என்னும் மகன் பிறந்தார். இவர் இவர்களுக்கு முதல் மகனாக இருந்தாலும், ஆபிரகாம் மற்றும் சாராளின் பணிப் பெண்ணான ஆகாருக்கும் பிறந்த இஸ்மவேலும் ஆபிரகாமின் மகனாவார். சாராள் தனது நூற்றுயிருபத்தேழு ஆவது அகவையில் மரித்தார். பின்னர் சாரளின் பிரேதம் கானான் தேசத்திலுள்ள மக்பேலா என்னப்பட்ட குகையில் அடக்கம் செய்யப்பட்டது.
# கட்டப்பனை

கட்டப்பனை (கட்டப்பன) என்னும் சிறு பட்டணம் கேரளத்தில் இடுக்கி மாவட்டத்தில் உள்ளது. மூணார், தேக்கடி ஆகிய முக்கிய ஊர்களுக்கு அருகிலேயே அமைந்துள்ளது.  
ஞள்ளானி ஏலம் எனும் உயர்தர ஏலக்காய் வகையை உருவாக்கி உலகப்புகழ் பெற்ற செபாஸ்டியன் ஜோசப் ஞள்ளானி இங்கே வாழ்ந்தவர்.  
பிரபல தமிழ், மலையாள எழுத்தாளரும் தமிழ் திரை நடிகருமான ஷாஜி சென் கட்டப்பனையில் பிறந்து வளர்ந்தவர். தமிழிலும் மலையாளத்திலும் அவர் எழுதிய 'சினிமா வெறியின் 40 ஆண்டுகள்' எனும் புத்தகத்தில் திரைப்படம் மற்றும் இசை சார்ந்த கட்டப்பனையில் வரலாற்றைக் குறிப்பிட்டிருக்கிறார்.
# கட்டப்பனை

## பொருளாதாரம்

இங்கு மிளகு, ஏலக்காய், காபி, கொக்கோ முதலியவற்றை பயிரிடுகின்றனர்.
# கட்டப்பனை

## போக்குவரத்து

- கோட்டயத்தில் இருந்து கட்டப்பனைக்கு பேருந்துகள் இயக்கப்படுகின்றன. கோட்டயத்தில் இருந்து கட்டப்பனைக்கு, பாலை – தொடுபுழா இடுக்கி வழியும், பாலை - ஈராற்றுபேட்டை, வாகமண் வழியும், காஞ்ஞிரப்பள்ளி – முண்டக்கயம் – குட்டிக்கானம் – ஏலப்பாறை வழியும் உண்டு. எறணாகுளத்தில் இருந்து தொடுபுழா வழியாகவும், கோதமங்கலம், கரிம்பன், தங்கமணி, நாலுமுக்கு, இரட்டையாறு வழியாகவும் பேருந்துகள் இயக்கப்படுகின்றன.
- அருகில் உள்ள விமான நிலையம்: கொச்சி பன்னாட்டு வானூர்தி நிலையம், கொச்சி
- அருகில் உள்ள ரயில் நிலையம்: கோட்டயம், ஆலுவா, மதுரை, தேனி ரயில் நிலையங்கள்
# அடிமாலி

**அடிமாலி** என்னும் நகரம் கேரளத்தின் இடுக்கி மாவட்டத்தில் உள்ளது.  
இது கொச்சியுடன் மதுரையை இணைக்கும் 49-ஆம் தேசிய நெடுஞ்சாலையில் அமைந்துள்ளது. இங்கிருந்து 27 கிலோமீட்டர் சென்றால் மூணாறை சென்றடையலாம். சீயப்பாறை, வாளறை அருவிகளும் அருகில் அமைந்துள்ளன. இங்கு மிளகு பயிரிடுகின்றனர்.
# அடிமாலி

## அரசியல்

இது இடுக்கி மக்களவைத் தொகுதிக்கும், தேவிகுளம் சட்டமன்றத் தொகுதிக்கும் உட்பட்டது.
# அடிமாலி

## அருகில் உள்ள ஊர்கள்

- இரும்புபாலம்
- கூம்பன்பாறை
- வாளறை
- சீயப்பாறை
- கல்லார்குட்டி
- ஆயிரமேக்கர்